ยายวัย 64 อยู่กับหลานสาววัย 20 และเหลนวัย 2 ขวบ ฐานะยากจน วันหนึ่งหลานสาวช้ำรักผูกคอตาย เหลือยายกับเหลน ไม่มีเงินจัดงานศพ ขนาดพระมาสวดรับซองแล้วยังคืนให้วันที่ 14 พฤษภาคม ผู้สื่อข่าวได้เดินทางไปที่ วัดศรีประชาธรรม หมู่ 3 ต.สระประดู่ อ.วิเชียรบุรี จ.เพชรบูรณ์ หลังทราบว่า ที่วัดมีงานศพของหญิงสาวอายุ 20 ปี ญาติที่มีอยู่เพียงคนเดียว คือ ยายของผู้ตายวัย 64 ปี ไม่มีเงินในการดำเนินการจัดงานศพผู้สื่อข่าวได้พบกับ นางสมบุญ นงนิ่ม อายุ 64 ปี ยายผู้เสียชีวิต อยู่บ้านเลขที่ 24 หมู่ 9 ต.สระประดู่ อ.วิเชียรบุรี จ.เพชรบูรณ์ กำลังอุ้มเหลนวัย 2 ขวบ ซึ่งเป็นลูกชายของหลานสาวที่เสียชีวิต ชื่อ น.ส.อินธิรา แก้วแสง อายุ 20 ปียายสมบุญ เล่าทั้งน้ำตาว่า ในวันเกิดเหตุคือวันที่ 12 พฤษภาคม หลานสาวได้เดินทางไปบ้านแฟนหนุ่ม ซึ่งเพิ่งคบหากัน ที่บ้านพุขาม หมู่ 2 ต.พุขาม อ.วิเชียรบุรี ต่อมาเวลาประมาณ 19.00 น. น.ส.อินธิรา ได้ทะเลาะกับแฟนหนุ่มจากปัญหาเรื่องส่วนตัว หลังจากทะเลาะกัน แฟนหนุ่มได้เดินออกจากบ้านไป พอเดินกลับมาที่บ้านอีกก็ตกใจ เมื่อพบว่า น.ส.อินธิรา แฟนสาวใช้สายไฟผูกคอแน่นิ่งอยู่ที่คานไม้หลังคาบ้าน เมื่อตั้งสติได้จึงได้รีบตะโกนขอความช่วยเหลือจากเพื่อนบ้าน ช่วยกันแก้สายไฟที่ผูกคอแฟนสาวลงมา และรีบแจ้งหน่วยกู้ภัยฯ เข้ามาช่วยเหลือนำตัวส่งโรงพยาบาลวิเชียรบุรี แต่ได้เสียชีวิตในเวลาต่อมายายสมบุญ เล่าด้วยว่า วันนี้เป็นวันที่ 2 ของงานศพหลาน ในวันแรกมีเพื่อนบ้านและผู้ใจบุญมาร่วมกันให้ความช่วยเหลือทำให้งานผ่านไปได้ พระบางรูปที่มาสวดในงานศพ พอสวดเสร็จก็คืนซองที่ถวายปัจจัยเพื่อร่วมทำบุญด้วย สำหรับงานที่จะสวดในตอนเย็นวันนี้ก็ยังขาดน้ำ ขาดปัจจัยถวายพระ รวมถึงในวันเผาศพหลานสาว ตนก็ยังไม่รู้จะจัดยังไง ได้แต่นั่งร้องไห้เป็นทุกข์ ไม่รู้จะหาเงินที่ไหนมาจัดงานเผาศพหลานที่ผ่านมา ก็มีกันเพียงแค่ 3 คน คือ ตัวยาย หลานสาวที่เสียชีวิต และเหลนผู้ชาย วัย 2 ขวบ ซึ่งเป็นลูกของหลานสาว ส่วนพ่อของเหลนได้เลิกรากับผู้ตายไป ต่อมาผู้ตายได้พบรักใหม่กับแฟนหนุ่มคนปัจจุบันที่เพิ่งทะเลาะกัน คิดว่าหลานคงน้อยใจจึงได้คิดสั้นขณะที่แฟนหนุ่ม ขณะนี้ได้บวชเพื่ออุทิศส่วนกุศลให้ น.ส.อินธิรา ยังไม่สะดวกให้สัมภาษณ์ ส่วนบรรยากาศในงานศพ มีเพื่อนของผู้ตายเพียงไม่กี่คนที่มาคอยช่วยงานสำหรับผู้ที่อยากร่วมทำบุญถวายปัจจัยวันเผาศพ คือวันเสาร์ที่ 16 พฤษภาคม 2563 นี้ สามารถติดต่อได้ที่เบอร์โทรศัพท์ 06-4004-8004 ซึ่งเป็นเบอร์โทรศัพท์คุณยายสมบุญ นงนิ่ม.
ยายวัย 64 อยู่กับหลานสาววัย 20 และเหลนวัย 2 ขวบ ฐานะยากจน วันหนึ่งหลานสาวช้ำรักผูกคอตาย เหลือยายกับเหลน ไม่มีเงินจัดงานศพ ขนาดพระมาสวดรับซองแล้วยังคืนให้ 